Kiam aŭtunas la praaĝaj instinktoj vekiĝas. Denove ni fariĝas kolektantoj kaj ŝatas traserĉi en la ĉirkaŭo por io rikoltinda.
#000001
Kvankam la varmaj tagoj rimarkinde mallongiĝas kaj estas jam malvarmetaj, por fervora kolektanto de sovaĝaj fruktoj granda tempo komenciĝas. Abundas ja sovaĝaj plantoj en la pejzaĝo.
#000002
Ĉu rubuso kun ĝiaj nigraj beroj, ĉu la bluanigraj beroj de la sambuko aŭ la brile ruĝaj beroj de la birdsorbuso- ĉiuj instigas nin fari el ili ion por la venontaj malpli agrablaj tagoj de la jaro.
#000003
Jam sole la kolektado de fruktoj! Tiu agado je la freŝa aero donas tiom da sufiĉan plezuron, dum la manoj estas vigle okupitaj en memfiksita rapideco, kaj la sensoj ege atentas la ĉirkaŭo.
#000004
La rozbero, tiu forta kaj belega frukto oni ofte iom malatentas .
#000005
Ĉiujare mi kolektas tiujn berojn, kaj ofte homoj rigardantaj min demandas, kion mi faras kun ili. Ŝajne la homoj konas la rozberon nur kiel antaŭpreparitan teon, aĉeteblan en la butiko. La bero pro sia enhavo estas ŝatata de praepoko kaj uzata en kuracteo, fruktovino, siropo aŭ marmelado. En Svedio dolĉa berosupo de ĝi ege bongustas.
#000006
Ĉefe pro sia vitamino C, sed ankaŭ A, B1 kaj B2 ĝi tiom validas. Dum la Dua mondmilito, studentoj en Britio kolektis rozberojn por kovri C-vitamin-fonton. Tio necesis, ĉar la germana submarŝipa blokado malhelpis la importadon de oranĝoj. Nur lastatempe danaj sciencistoj eltrovis, ke la rozbero enhavas la ĥemian substancon Galaktolipido, kiu tre bone uziĝas kiel drogo kontraŭ atrozo.
#000007
Mi mem faras ĉiutagan matenan teon el la beroj, kiujn mi ĉiam sufiĉe provizas por la tuta jaro. Post la kolekto de la ankoraŭ malmolaj beroj mi fortranĉas la malgrandan pinton kaj duonigas la berojn per tranĉilo. Tiam mi metas ilin por kelktagaj sekigado sur iu teleron. La beroj ŝrumpas kaj ilia varma ruĝo iĝas malhele bruna.
#000008
Ĉi-jare mi eĉ aldonis iom da sekigita tranŝita cidonio.
#000010
Pri eble alia uzado de tiu bela frukto vi estu invitita memprovi...
#000011
Pri la aliaj eblaj uzadoj de tiu bela frukto vi estu invitita memprovi...
#000012